Referat fra mødet i Handicaprådet den 25. oktober 2021

Kl. 18.00 – 19.30, afholdt på MS Teams.

1. **Godkendelse af referat fra mødet i Handicaprådet den 26. september 2021**

**Referatet godkendt med de bemærkninger, at:**

1. **Der blev anmodet om at tage temaet op om mellemformer i Handicaprådet i forlængelse af debatten om budget 2022.**
2. **Der blev stillet spørgsmål til om budgettet ville holde denne gang. Svaret fra Peder Pedersen var, at budgettet ikke er et serviceløft, men at man går ud fra, at budgettet vil holde.**
3. **Der blev spurgt til et negativt tal på 0,3 og det kunne Peter Pedersen ikke helt redegøre for. Det burde fremgå af referatet.**
4. **Tema om borgervejleder og borgermægler i Aarhus Kommune (Bilag) (18.00 – 19.10)**

**Oplæg om borgervejlederen i MSB v/ Karin Haugaard, MSB**

**Borgervejlederen kan:**

* Skabe kontakt til en koordinerende sagsbehandler. Denne kan hjælpe den person, der har sager i flere afdelinger, med at få skabt overblik og sammenhæng i sagerne.
* Skabe kontakt til den rigtige afdeling i Sociale Forhold og Beskæftigelse.
* Svare på spørgsmål om sagsbehandlingstid.
* Vejlede om mulighederne for at klage over kommunens afgørelser.

**Borgervejlederen kan ikke:**

* Ændre en afgørelse, som kommunen har truffet.
* Rådgive i sager, der falder udenfor kommunens ansvar – fx forhold mellem private.
* Rådgive i klager.

Der er faste telefontider i borgervejlederen. Normalt har de fysisk til huse i ”Åben fleksibel Rådgivning på Sønder Allé.

Man finder info om borgervejlederen på kommunens hjemmeside. Og de bliver ikke væltet af henvendelser, men de har en god fornemmelse af, at der er god effekt af vejledningen.

Handicaprådet havde bl.a. følgende bemærkning/ spørgsmål til borgervejlederfunktionen:

Synes ikke at borgervejlederen er særlig synlig – ud over det, der står på hjemmesiden. Ved borgerne så, at I findes?

Er der analyser af effekten af borgervejlederfunktionen?

Måske kunne borgervejlederen også bruge Facebook og andre sociale medier som reklame?

Der var tilbud fra Ligeværd og de øvrige organisationer i Handicaprådet om, at de gerne vil medvirke til at gøre yderligere opmærksomhed på borgervejlederen.

Der var tilkendegivelse fra borgervejlederen om at vende tilbage og at holde den gode dialog med Handicaprådet.

Link til info om borgervejlederen findes her: [Borgervejleder i Sociale Forhold og Beskæftigelse (aarhus.dk)](https://www.aarhus.dk/om-kommunen/sociale-forhold-og-beskaeftigelse/borgervejleder-i-sociale-forhold-og-beskaeftigelse/)

**Herefter var der oplæg om borgermægleren i Aarhus Kommune v/ Hans Marstrand Jensen, CRECEA A/S**

Borgermæglerens opgave er at hjælpe med at skabe en bedre dialog mellem borger og kommune. Det er ofte, der, hvor dialogen er gået i stå eller, hvor der er gået ”kludder” i forholdet mellem borger og sagsbehandler, at borgermægleren kommer på banen. Det kan f.eks. være fordi, at man som borger er blevet koblet på 4-5 forskellige instanser i kommunen, og der ved borgeren somme tider ikke, hvad der er den primære kontakt – og der hjælper borgermægleren med at trække trådene fra hinanden og skabe overblik.

Der er i dag tre personer fra CRECEA, der har funktionen som borgermægler.

Samtalerne foregår i neutrale rammer uden for kommunens bygninger.

Borgermægler er uafhængig og neutral og repræsenterer derfor hverken kommunen eller borgeren.

**Det kan man bruge borgermægleren til:**

* + Borgermægleren hjælper primært borgere med at genoprette dialogen med kommunen ved:
	+ at tilbyde 1-2 individuelle afklaringssamtaler
	+ at etablere kontakt til den instans eller medarbejder i Aarhus Kommune, som borgeren ønsker dialog med
	+ at skabe rammer for en ordentlig dialog mellem kommunen og borgeren

**Det beskæftiger borgermægleren sig ikke med**

* + Borgermægleren kan ikke vejlede om regler eller praksis på det pågældende område
	+ Borgermægleren tager ikke stilling til, om der er begået fejl i forbindelse med sagsbehandlingen, udførelsen af praktisk hjælp m.v.
	+ Borgermægleren kan ikke ændre en afgørelse, som kommunen har truffet
	+ Borgermægleren kan ikke bistå med at formulere klager over kommunen til relevante klageorganer

Det er alle borgere, der kan kontakte borgermægleren. Det viser, at det tit er sagsbehandleren, der skaber kontakten mellem borger og mægler.

Link til borgermægleren findes her: [Borgermægler (aarhus.dk)](https://www.aarhus.dk/demokrati/abenhed/borgermaegler/)

1. **Udmøntning af budget 2022 på specialundervisningsområdet v/ Helle Mølgaard, MBU**

Der gives en kort indføring i overvejelser og planer om udmøntning af budget 2022 på specialundervisningsområdet.

Der er sat 20 mio. kr. af til specialundervisningsområdet i budget 2022. Partierne ønsker at alle børn skal lære og trives og deres egen skole skal være førstevalget – og når ikke det er det længere, skal der også kunne laves tilbud af høj kvalitet – til børn og unge, som i perioder kan have behov for specialtilbud.

I dag ser man, at rigtig mange børn får det skidt inden, at der kommer det rette tilbud. Det er den bevægelse, som alle er optaget af i øjeblikket. Derfor indeholder forligsteksten også en analyse af specialundervisningsområdet og PPR. For vi har ikke svar på de udfordringer som vi ser.

Pointer:

Der er lige nu ved at blive udarbejdet et kommissorium for analysen.

Det er en bestilling fra B&U- udvalget.

Ud over at den lokale skole, dagtilbud og fritidstilbud er førstevalget – men at der derudover skal være specialiseret tilbud til børn og unge, hvor det er det rette tilbud.

PPR skal understøtte og bidrage til netop den opgave.

Analysen har tre elementer: En analyse af almentilbud. En analyse af specialtilbud og for det tredje: Hvad er den gode understøttelse fra PPRs side, for at tilbuddene fungerer bedste muligt?

Man er bl.a. optaget af ”borgerrejser” – f.eks. hvad er det man er optaget af som forældre, når det er den gode proces – hvad oplever man, når det en svær proces.

Der ligger en tidsplan. Analyserne pågår i efteråret 2021. Data bliver fremlagt først i det nye år, og de skal give bud på løsningsmuligheder. Man håber på, at resultaterne af analyserne kan spille ind i forhandlingerne om budget 2023.

Lige nu er man optaget af at afdække faktuelle forhold om specialtilbud.

Når børn kommer i specialklasse, så får de ringere trivsel og færre børn går til skolernes afgangseksamen. Specialtilbud er understøttende på nogle områder, men på andre områder der ser man børn, som får en ringere læring og ringere trivsel. Det skal analysen også gerne kunne pege på nogle bedre løsninger.

Helle vil gerne vende tilbage til, at Handicaprådet vil kunne bidrage hertil.

Der var en stor anerkendelse fra Handicaprådet om, at hensigten er, at analysen vil kunne spille konstruktivt ind i den kommende budgetproces.

Der var en opfordring til at tage handicaporganisationer på det kognitive område med til at komme med input til analysearbejdet, gerne før foråret.

Og der var en hypotese om, at årsagen til en begrænset effekt af børns ophold i specialklasser er/var, at børn ofte før de komme i specialklassetilbud er kommet så langt ud på et skråplan eller har fået så store problemer, at det faktisk bliver svært at rette op i en specialklasse.

1. **Input til formandskabets møde med borgmesteren den 3. november (Bilag)**

**Til drøftelse**

Handicaprådet ønskede at formandskabet tager følgende ting med til mødet:

* Der bør fortsat være deltagelse af 3 politikere i Handicaprådet
* At politikerne trækker på deres suppleanter, når de ikke selv kan deltage
* Fokus på, hvordan man motiverer politikerne i at deltage løbende
* Den nuværende fordeling med 7 repræsentanter fra organisationerne, 3 politikere og 4 embedsmænd er god.

Der var i øvrigt opfordringer til:

At det borgmesterbærende parti også deltager i Handicaprådet.

Måske kunne man aktivere byrådsmedlemmerne engang i mellem, med at sætte noget på dagsorden?

At fortsætte det gode samspil, der er mellem Handicaprådet og Rådmændene.

Respektere politikernes valg, for vi kan ikke tvinge dem til at møde op.

1. **Invitation til møde om lovforslag om tilsyn i dagtilbud**

Nina deltager i mødet fra Handicaprådet. Handicaprådet ville dog gerne have haft mere information om mødet, temaet og lovforslaget forinden beslutningen om eventuel deltagelse fra Handicaprådets side. Temaet sættes på dagsorden til det kommende møde, hvor rådet kan få en kort opdatering på, hvad det egentlig gik ud på.

1. **Orienteringer**
2. Der var returneret et svar ifm. høring af anbefalingerne fra Handletanken for lokalt demokrati. Handicaprådet var meget positive ift. svaret, da det ser ud til at en række af de elementer, som handicaprådet kom med i høringen, ser ud til at de bliver skrevet ind i byrådsindstillingen.
3. Vi ser frem til KLSocial 2021, som foregår den 24. november på Radisson Blu Scandinavia Aarhus. Der er 5 deltagere fra Handicaprådet og tre deltagere fra Sekretariatet. Alle er tilmeldt.
4. **Eventuelt**

**Intet at bemærke.**

1. **Evaluering af dagens møde**

**Det blev et lidt anderledes møde, end beregnet med omlægningen til MS Teams. Men ellers var der tilkendegivelser om, at det var et godt møde.**